



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DRAFT

# DECIZIA ETAPEI DE ÎNCADRARE

## Nr. din xx.xx.2022

Ca urmare a notificării adresate de **MUNICIPIUL SUCEAVA prin DIRECȚIA PROIECTE EUROPENE, TURISM, CULTURĂ ȘI TRANSPORT - Serviciul Proiecte Europene și Strategii de Dezvoltare**,cu sediul în mun. Suceava, B-dul 1 Mai, nr. 5A, județul Suceava, **privind ”Strategia Integrată de Dezvoltare Urbană a Zonei Urbane Funcționale Suceava 2021-2030”**, înregistrată la APM Suceava cu nr. 8343/16.07.2021, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 262/2020 pentru modificarea <LLNK 12010 0740IX11 0 20>Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar, aprobat prin <LLNK 12010 19 50IX01 0 53>Ordinul ministrului mediului şi pădurilor nr. 19/2010;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia pentru Protecţia Mediului Suceava,**

* + ca urmare a consultării autorităţilor publice participante în cadrul şedinţelor Comitetului Special Constituit din data de 17.12.2021 și 07.01.2022, a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în baza avizului Agenției Naționale pentru Arii Naturale Protejate-Serviciul Teritorial Suceava nr. 74/ST SSV din 24.11.2021;
  + în lipsa comentariilor motivate din partea publicului interesat,

**decide:**

**”Strategia Integrată de Dezvoltare Urbană a Zonei Urbane Funcționale Suceava 2021-2030”**, **titular MUNICIPIUL SUCEAVA**,cu sediul în mun. Suceava, B-dul 1 Mai, nr. 5A, județul Suceava, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a strategiei dacă nu intervin modificări ale acestuia.

Prezenta nu înlocuiește acordurile de mediu pentru proiectele propuse în vederea emiterii autorizațiilor de construire.

**Rolul strategiei și unitatea spațială analizată**

Strategia integrată de dezvoltare urbană reprezintă unul dintre principalele instrumente de planificare strategică aflate la dispoziția municipiilor, orașelor și zonelor metropolitane, urmărind utilizarea optimă și responsabilă a resurselor disponibile pentru a asigura o coeziune urbană și pentru a maximiza oportunitățile sustenabile de dezvoltare urbană.

Strategia analizează atât Zona Metropolitană Suceava (ZMS), înființată în 2011, cât și Zona Urbană Funcțională (ZUF Suceava). Aceste localități sunt în directă legătură cu nucleul polarizator – municipiul Suceava, prin relațiile economice, sociale și de navetism care se stabilesc între acestea

Zona Urbană Funcțională a municipiului Suceava, stabilită conform noii metodologii de definire a tipologiei localităților și a zonelor urbane funcționale din România ce are la bază metoda CE-OECD, utilizată în propunerea de modificare a legii 351/2001, cuprinde:

- Municipiul Suceava

- Orașul Salcea

- 7 comune: Adâncata, Bosanci, Ipotești, Mitocu Dragomirnei, Moara, Pătrăuți, Șcheia.

**Etapele realizate in vederea elaborării strategiei:**

- întocmirea documentațiilor aferente;

- consultări publice: societate civilă, ONG-uri, operatori locali de utilități (Acet, Del-Gaz Grid, Thermonet, RCS-RDS), mediu de afaceri, unități de învățământ, instituții publice (Consiliul Județean, Muzeul Bucovinei, DSP, DSVSA, APM, IPJ, ISJ), asociații de proprietari în perioada decembrie 2020 - februarie 2021;

- Elaborarea listei de proiecte prioritare și a listei lungi de proiecte;

- Consultare publică formă draft cu specialiști implicați: 12 - 28.06.2021.

**Obiectivele strategiei:**

1. Obiective strategice:

La nivelul municipiului Suceava au fost identificate 4 obiective strategice:

1. Oraș verde și rezilient
2. Oraș competitiv și productiv
3. Oraș bine guvernat
4. Oraș just și incluziv

2. Obiectivele specifice incluse în SIDU - ZUF Suceava:

1. Mobilitate Urbană Durabilă;
2. Neutralitate energetică;
3. Reducerea poluării aerului și a riscurilor climatice;
4. Infrastructură publică de calitate;
5. Valorificarea terenurilor și a clădirilor pentru investiții strategice;
6. Încurajarea inovației, a start-up-urilor și forță de muncă calificată;
7. Accesul facil al tuturor la serviciile publice;
8. Implicarea societății civile și a cetățenilor în dezvoltarea urbană;
9. Digitalizarea administrației publice de calitate;
10. Reducerea birocrației și adaptarea serviciilor la nevoile cetățeanului.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Ca urmare a propunerilor de proiecte incluse în Strategia Integrată de Dezvoltare Urbană a Zonei Urbane Funcționale Suceava au fost identificate:

**632 de proiecte din care**:

* 209 de proiecte sunt pentru UAT-urile din Zona Urbană Funcțională Suceava;
* 423 de proiecte sunt pentru municipiul Suceava.

**211 de proiecte prioritare** din care:

* 75 de proiecte sunt pentru UAT-urile din Zona Urbană Funcțională Suceava;
* 136 de proiecte sunt pentru municipiul Suceava.

Lista de proiecte este cuprinsă în Anexa 4 la Strategie.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

Strategia se coordonează la nivel de obiective și politici sectoriale cu Planul de Amenajare a Teritoriului Național - secțiunile: (I) Rețele de transport, (II) Apă, (III) Zone protejate, (IV) Rețeaua de localități (2014), (V) Zone de risc natural, (VI) Zone turistice.

La nivel de informații strategia cuprinde date din Planul de amenajare a teritoriului județean Suceava, Strategia de Dezvoltare Economică și Socială a Județului Suceava pentru perioada 2011-2020 și Strategia Județeană de Reducere a Emisiilor CO2 pentru Județul Suceava pentru perioada 2017-2023.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

Mediul și lupta împotriva schimbărilor climatice prin protejarea mediului și minimizarea riscului pentru climă, sănătatea umană și biodiversitate reprezintă o prioritate atât la nivel global și european, cât și la nivel național și local. Toate proiectele propuse de prezenta strategie au în vedere protecția mediului și dezvoltarea durabilă.

*d) problemele de mediu relevante pentru plan sau program – nu este cazul;*

e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

*a)* probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – *nu este cazul;*

*e)* mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;

*f) valoarea şi vulnerabilitatea arealului posibil a fi afectat, date de:*

*(i)* *caracteristicile naturale speciale sau patrimoniul cultural – nu este cazul;*

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

O serie dintre proiectele propuse prin prezenta strategie se vor desfășura în vecinătatea următoarelor arii protejate din județul Suceava: RONPA0735 Fânețele seculare Ponoare, RONPA0736 Fânețele seculare Frumoasa, RONPA0738 Pădurea Crujana, RONPA0743 Făgetul Dragomirna, ROSCI075 Pădurea Pătrăuți, ROSCI0081 Fânețele seculare Frumoasa, ROSCI0082 Fânețele seculare Ponoare, ROSCI0310 Lacurile Fălticeni, ROSCI0371 Cumpărătura, ROSCI0380 Râul Suceava Liteni și ROSCI0391 Siretul Mijlociu-Bucecea.

Agenția Națională pentru Arii Naturale Protejate-Serviciul Teritorial Suceava, în calitate de autoritate responsabilă pentru ariile naturale protejate de mai sus a emis avizul favorabil nr. 74/ST SSV din 24.11.2021, cu respectarea următoarelor condiții:

- este obligatorie respectarea prevederilor planurilor de management și a regulamentelor ariilor naturale protejate ROSCI0081 Fânețele seculare Frumoasa, ROSCI0082 Fânețele seculare Ponoare, ROSCI0310 Lacurile Fălticeni și ROSCI0391 Siretul Mijlociu-Bucecea;

- este obligatorie respectarea prevederilor obiectivelor de conservare stabilite prin setul minim de măsuri speciale de protecție și conservare a diversității biologice, precum și conservarea habitatelor naturale, a florei și faunei sălbatice, de siguranță a populației și investițiilor din ROSCI0380 Râul Suceava Liteni, aprobat prin Nota Ministerului Mediului, Apelor și Pădurilor nr. 13437/CA/11.09.2020;

- pentru realizarea proiectelor propuse prin strategie, care pot avea un impact asupra ariilor naturale protejate, se va solicita avizul administratorului, în conformitate cu art. 28 din OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare și a Ordinului Ministerului Mediului, Apelor și Pădurilor nr. 1822/2020;

- titularul va acorda o atenție deosebită respectării prevederilor art. 33 alin. (1) și (2) din OUG nr. 57/2007 aprobată cu modificări și completări prin Legea nr. 49/2011, cu modificările și completările ulterioare.

**Obligaţiile titularului:**

1. Titularul are obligația de a respecta legislația de mediu în vigoare;

2. Titularul are obligația de a supune procedurii de adoptare strategia și orice modificare a acesteia, numai în forma avizată de autoritatea competentă de protecția mediului;

3. Titularul are obligația de a notifica autoritatea competentă pentru protecția mediului despre orice modificare adusă strategiei, înainte de realizarea modificării;

**Informarea şi participarea publicului la procedura de evaluare de mediu:**

În urma publicării în ziarul ”Crai Nou” a anunțurilor publice privind prima versiune a strategiei în zilele de 25.08.2021 și 30.08.2021, până la luarea deciziei de încadrare nu au fost semnalate observații din partea publicului.

În urma publicării din data de xx.xx.2022, în ziarul ”Crai Nou” a anunțului deciziei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.